open-index/open-wikipedia-markdown huggingface dataset:
Grassuikerbos

Die **grassuikerbos** (*Protea humiflora*) is 'n blomdraende struik wat aan die bekende Proteagenus behoort. Die spesie is endemies aan Suid-Afrika en kom vanaf die Du Toitskloofberge tot die Langeberg en Waboomsberge voor. Dit is deel van beide die fynbos- en renosterveld-biome. Die plant word 2&nbsp;m in deursnee en blom van Julie tot September met die hoogtepunt in Augustus.

'n Brand vernietig die plant maar die sade oorleef. Die saad word in 'n doppie geberg en daarna deur die wind versprei. Die plant is eenslagtig. Bestuiwing vind plaas deur die werking van rotte en muise. Die plant groei op droë hellings van Karoo-fynbos op hoogtes van 450 – 1&nbsp;200&nbsp;m.

In Engels staan dit as die *Patentleaf sugarbush* bekend.

## Galery 

Protea humiflora 126310462.jpg
Protea humiflora 15606944.jpg
Protea humiflora 66197236.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Waterwitsuikerbos

Die **waterwitsuikerbos** (*Protea punctata*) is 'n struik wat hoort tot die bekende Proteagenus en is endemies aan Suid-Afrika. Die spesie kom vanaf die Sederberg tot Riviersonderendberge en die Swartberg, Kammanassieberge en Kougaberge voor waar dit deel van die fynbosbioom is. Die struik is groot, groei regop, word tot 4&nbsp;m hoog en blom hoofsaaklik van Maart tot April.

Die plant gaan dood na 'n brand maar die sade oorleef. Die saad word in 'n doppie geberg en vrygelaat na dit ryp geword het en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op hellings in skalie of sandsteen op hoogtes van 1 200 - 2 000&nbsp;m.

In Engels staan dit as die *Water sugarbush* bekend. Die boom se FSA-nommer 94.1.

## Galery 

Protea punctata (Proteaceae) (4575515105).jpg
Protea punctata (Proteaceae) (4576147040).jpg
Protea punctata00.jpg
Protea punctata02.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Verwysings
Twerskajastraat

duimnael|Die vroeëre Goewerneurspaleis in Twerskaja 13 is in 1947 met twee verdiepings verhoog en huisves tans die kantoor van die Moskouse burgemeester
duimnael|Izwestija-kantoorgebou (1977)
duimnael|Die vroeëre Engelse Klub-gebou uit die 1780's huisves sedert 1998 die Staatsmuseum vir Kontemporêre Geskiedenis. Engelse Klubs was in tsaristiese Rusland 'n vergaderplek vir adellike Russe wat beskaafde praatjies in 'n beskaafde omgewing wou voer, met Russies as omgangstaal. 'n Werklik anglofiele klub as vergaderplek vir Britte sou eers later as *British Club* in Moskou ontstaan
duimnael|Sneeu lê dik in die winter van 2010/11
duimnael|Majakofskaja, een van Moskou se mooiste (en diepste) moltreinstasies, is in 2005 van 'n nuwe tweede uitgang tot Twerskajastraat voorsien...
[duimnael|...die noordwestelike vestibuul. Sy plafon is versier met goue mosaïeke, wolke en aanhalings uit [Wladimir Majakofski se werke]]
duimnael|Sypaadjie in Augustus 2016
duimnael|Twerskaja is breed genoeg vir militêre parades. In 2015 is onder meer die interkontinentale ballistiese missiel «Ярс» (*Jars*) vertoon
duimnael|...maar ook vir politieke optogte. Gedurende hierdie betoging in 2017 speel rubbereende blykbaar 'n sentrale rol
duimnael|Middagete met president Barack Obama en die Verenigde State se eerste gesin op die dakterras van die Ritz Carlton-hotel in Julie 2009
**Twerskajastraat** (Russies: Тверская улица [tvʲɪrˈskajə ˈulʲɪt͡sə] *Tverskaja oelitsa*), tussen 1935 en 1990 bekend as **Gorkistraat** (улица Горького *oelitsa Gorkogo*), is die hoofstraalpad van Moskou. Dit loop in noordwestelike rigting vanuit die sentrale Manezjnaja-plein (digby die Kremlin geleë) oor 'n afstand van sowat twee kilometer tot die Tuinring waar dit oorgaan in die Eerste Twerskaja-Jamskaja-straat, die Leningradski-Laan en die Leningradskoje-snelweg - die beginpunt van die M10 na Sint Petersburg. 

Vroeër is na Twerskaja dikwels verwys as die "Tsarestraat" - Russiese heersers wat amptelike besoeke aan Moskou gebring of om ander redes vanuit die nuwe hoofstad Sint Petersburg na die Moskwametropool gereis het, het Moskou op Twerskaja binnegekom - so ook Pieter die Grote. Vir die gerieflikheid van tsare was Twerskaja een van die eerste steen-geplaveide strate in Moskou.

Die meeste Moskowiete sal na Twerskaja as dié of tenminste een van Moskou se hoofstrate verwys, al is van die beste restaurante en winkels in die systrate geleë.

## Geskiedenis 
Twerskajastraat het sy oorsprong in 'n ou handelspad wat Moskou as Tsaresetel met die stad Twer verbind het (vandaar die straat se naam) - destyds die hoofstad van 'n belangrike vorstedom. In die 14de eeu het die eerste geboue langs die Twerskaja ontstaan, opgevolg deur winkels en werkswinkels van ambagsmanne. Met die groei en uitbreiding van Moskou het Twerskaja al hoe belangriker geword as een van die hoofpaaie in die middestad waar bojare en ander welvarendes hulle gevestig het. Gedurende die 17de eeu is die straat geplavei en verbreed.

## Eksterne skakels
Ciriaco De Mita

duimnael
**Ciriaco Luigi De Mita** (Italiaanse uitspraak: [tʃiˈriːako luˈiːdʒi de ˈmiːta]; gebore 2 Februarie 1928) is 'n Italiaanse politikus wat van 1988 tot 1989 die 47ste Eerste minister van Italië gedien het en van 2009 tot 2013 as lid van die Europese Parlement was.

## Eksterne skakels
Giovanni Goria

duimnael
**Giovanni Giuseppe Goria** (Italiaanse uitspraak: [dʒoˈvanni dʒuˈzɛppe ɡoˈriːa]; 30 Julie 1943 - 21 Mei 1994) was 'n Italiaanse politikus. Hy was van 1987 tot 1988 die 46ste Eerste minister van Italië.

## Eksterne skakels
Giovanni Spadolini

duimnael
**Giovanni Spadolini** (21 Junie 1925 - 4 Augustus 1994) was 'n Republikeinse Italiaanse politikus, die 44ste Eerste minister van Italië, die eerste sedert 1945 om nie lid van die Christelike Demokrasie te wees nie, en 'n koerantredakteur, joernalis en historikus.

## Eksterne skakels
Arnaldo Forlani

duimnael
**Arnaldo Forlani**, OMI OESSH (8 Desember 1925 – 6 Julie 2023) was 'n Italiaanse politikus wat van 18 Oktober 1980 tot 28 Junie 1981 as die 43ste Eerste minister van Italië gedien het. Hy het ook die amp van adjunkpremier, minister van buitelandse sake en minister van verdediging beklee.

Forlani, 'n regterlid van die Christelike Demokrasie, was een van die belangrikste Italiaanse politici van die 1970's tot die vroeë negentigerjare. Op 94-jarige ouderdom is Forlani tans die oudste lewende voormalige Italiaanse premier.

## Eksterne skakels
Mariano Rumor

duimnael
**Mariano Rumor** (Italiaanse uitspraak: [maˈrjaːno ruˈmor]; 16 Junie 1915 - 22 Januarie 1990) was 'n Italiaanse politikus en staatsman. As lid van die Christelike Demokrasie (DC) het hy gedien as Eerste minister van Italië van 1968 tot 1970 en weer van 1973 tot 1974. As premier het hy vyf verskillende regerings gelei, ondersteun deur verskillende koalisies. Hy was ook van 1959 tot 1963 Minister van Landbou, Minister van Buitelandse Sake van 1974 tot 1976 en Minister van Binnelandse Sake in twee kort periodes, in 1963 en van 1972 tot 1973. Van 1964 tot 1969 was hy ook sekretaris van die Christelike Demokrasie.

## Eksterne skakels
David Beresford Pratt

[duimnael|David Pratt word oorval nadat hy [Hendrik Verwoerd geskiet het]]
**David Beresford Pratt** (1 Oktober 1908 - 1 Oktober 1961) was 'n Suid-Afrikaanse sakeman en anti-apartheidsaktivis wat die Suid-Afrikaanse premier Hendrik Verwoerd in 1960 geskiet het. Verwoerd het oorleef, maar is ses jaar later deur Demetrios Tsafendas vermoor.

## Lewe 
Pratt was 'n welgestelde sakeman en boer van Britse afkoms. Hy kwalifiseer as geoktrooieerde rekenmeester aan die Universiteit van Cambridge, Engeland. Pratt was diep ontsteld oor die rasse-ongeregtighede van apartheid in Suid-Afrika.  Hy was besorg oor armoede onder swart Suid-Afrikaners en het 'n skool en huise op sy plaas gebou vir swart werkers en hul kinders. Pratt was lid van die Suid-Afrikaanse en Britse liberale partye en was aktief in die Britse anti-apartheidsbeweging. Op vergaderings van die Liberale Party het hy openlik teen apartheid gepraat.

## Dood 
Pratt is op 1 Oktober 1961, sy drie en vyftigste verjaarsdag, oorlede, kort voordat sy parool oorweeg moes word. Pratt se oorsaak van dood was versmoring en is as 'n selfmoord beslis. Geen doodsondersoek is na sy dood uitgevoer nie. Daar is steeds twyfel oor die omstandighede van Pratt se afsterwe, aangesien baie selfmoorde tydens apartheid, later as moorde deur die polisie of veiligheidsmagte bewys is.

## Verwysings
Naaldblaarsuikerbos

Die **naaldblaarsuikerbos** (*Protea subulifolia*) is 'n blomdraende struik wat tot die bekende Proteagenus behoort. Die spesie is endemies aan die Wes-Kaap en kom vanaf die Stettynskloof tot Riviersonderendberge, Langeberg, Botrivier tot by die Elim-vlakte voor waar dit deel van die fynbos-bioom is. Die plant word 50&nbsp;cm in deursnee en 70&nbsp;cm hoog en blom van Julie tot September.

'n Brand vernietig die plant maar die sade oorleef. Die saad word in 'n doppie geberg en daarna deur die wind versprei. Die plant is eenslagtig en bestuiwing vind deur die werking van rotte en muise plaas. Die plant groei in sanderige tot swaar kleigrond op hoogtes van 60 – 1&nbsp;300&nbsp;m. Die blare is baie veranderlik, naaldagtig tot gegroef-rond. Omhullende skutblare is sag papieragtig, bruin of pienk.

In Engels staan dit as die *Awl-leaf sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Biodiversityexplorer
* Protea Atlas
* REDLIST Sanbi
* Plants of the World Online
Herman Coster

**Hermanus Jacobus Coster**  (Alkmaar, Nederland, 30 Junie 1865 - Elandslaagte, Zuid-Afrikaansche Republiek, 21 Oktober 1899) was 'n Nederlandse advokaat en Minister van Justisie van die Zuid-Afrikaansche Republiek.

## Biografie 
Herman Coster is op 30 Junie 1865 in Alkmaar in Nederland gebore. Hy het skoolgegaan aan die H.B.S. in Alkmaar, en die Stedelijk Gimnasium in Leiden. Daarna studeer hy regte aan die Universiteit van Leiden, waar hy president van die studentekorps genaamd *Virtus Concordia Fides* word.

Na sy dood is Coster in Nederland as 'n held geprys, en is daar verskillende hagiografieë oor om gepubliseer.  Daar is ook strate vernoem na Coster in die Transvaal-woonbuurte in Leeuwarden en Rotterdam, sowel as in Pretoria in Suid-Afrika.

Coster en die Hollanderkorps was deel van die uitstalling *Goeie Hoop: Suid-Afrika en die Nederlande vanaf 1600* wat in 2017 in die Rijksmuseum in Amsterdam gehou is. 

## Galery 

Lêer:CollegiumLSC1889.jpg|Collegium van die Leiden Studentekorps, 1899-1890. Herman Coster is in die middel.
Lêer:HJCosterGraf.jpg|Graf van Herman Coster, Slag van Elandslaagte (1899), Suid-Afrika. Onbekende fotograaf, waarskynlik omstreeks 1899 geneem.
Lêer:Hermanus Jacob Coster State Attorney Church Street Cemetery in Pretoria 031.jpg|Grafsteen van Hermanus Jacob Coster by die begraafplaas in Kerkstraat, Pretoria.
Lêer:Leiden340.JPG|'n Gedenkplaat by die Academiegebouw, Universiteit van Leiden, wat die dood van die Leiden alumnus Herman Coster tydens die Slag van Elandslaagte (Zuid-Afrikaansche Republiek) in 1899 herdenk.
Lêer:Hollanderkorps Memorial at Elandslaagte.jpg|Hollanderkorps gedenkteken by Elandslaagte, voor die vernietiging daarvan in 2014.
Lêer:HJCoster.jpg|alt=Portrait of Coster by Johan Antoni de Jonge (Academish Historisch Museum, Leiden University.|Portret van Coster deur Johan Antoni de Jonge (Academisch Historisch Museum, Universiteit van Leiden.

## Verwysings 
## Eksterne skakels
Grootsuikerbos

Die **grootsuikerbos** (*Protea gaguedi*) is 'n struik wat hoort tot die bekende Proteagenus en is inheems aan Suidelike Afrika. Die spesie in inheems in Angola, Botswana, Demokratiese Republiek die Kongo, Eswatini, Ethiopië, Kenia, KwaZulu-Natal, Limpopo, Malawi, Mosambiek, Mpumalanga, Namibië, Rwanda, Soedan, Tanzanië, Uganda, Zambië en Zimbabwe. Die plant groei regop, is kwasterig en word 3&nbsp;m hoog. Dit blom van Augustus tot Februarie met die hoogtepunt in Desember tot Februarie.

Die plant word in 'n brand vernietig maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls en kewers. Die plant groei meestal op droë, rotsagtige hellings op hoogtes van 600 - 2 500&nbsp;m.

In Engels staan dit as die *African Sugarbush* bekend. Die boom se FSA-nommer is 89.

## Galery 

Protea gaguedi 64696390.jpg
Protea gaguedi 64523544.jpg
Protea gaguedi 64696397.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Minister van Justisie (Zuid-Afrikaansche Republiek)

Die **Minister van Justisie** van die Zuid-Afrikaansche Republiek (ZAR) was die hoogste regsbeampte van die ZAR.
Boswitsuikerbos

Die **boswitkopsuikerbos** (*Protea mundii*) is 'n blomdraende  struik wat aan die bekende Proteagenus van die Proteaceae-familie behoort. In Engels staan dit as die *Forest sugarbush* bekend.

Die spesie is endemies aan die Oos-Kaap en die Wes-Kaap, is deel van die fynbosbioom en  en groei aan woudrande op hoogtes van 200 tot 1&nbsp;300&nbsp;m . Dit word tot 8 m hoog. Die plant dra wit tot ivoorkleurige blomme, wat bye, skoenlappers en voëls aanlok. 

Die spesifieke naam is ter ere van Johannes Ludwig Leopold Mund, 'n Duitse natuurgeskiedenisversamelaar wat tot 1831 aan die Kaap en later dieper binneland toe aktief was.

*Protea mundii* word ook as 'n tuinplant verbou. Hierdie boom se FSA-nommer is 93 en het voorheen as die **speldekopsuikerbos** bekend gestaan.

## Galery 

Protea mundii 39978778.jpg
Funchal, Monte - Protea repens (Echter Zuckerbusch) IMG 1977.JPG
Protea mundii 39978778.jpg
Mundii - sb616.JPG
Protea mundii 0274.jpg
Protea mundii 1DS-II 1-8428.jpg
Protea mundii 1DS-II 4-3038.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* Protea Atlas
* Biodiversityexplorer
* REDLIST Sanbi
* Plants of the World Online

## Eksterne skakels
Emilio Colombo

duimnael
**Emilio Colombo** (11 April 1920 - 24 Junie 2013) was 'n Italiaanse politikus en die Eerste minister van Italië van 1970 tot 1972. Benewens die feit dat hy die hoogste posisies in die Italiaanse regerings beklee het, was hy ook die president van die Europese Parlement. In 2003 word hy lewenslank 'n Italiaanse senator aangestel, 'n setel wat hy tot sy dood beklee het. In die eerste vyf jaar as senator was hy 'n onafhanklike. Vanaf 2008 tot sy dood in Junie 2013, was Colombo 'n lid van die groep Autonomies, hoofsaaklik gevorm deur uitverkorenes in Trentino-Suid-Tirol.

## Eksterne skakels
Giovanni Leone

duimnael
**Giovanni Leone** (Italiaanse uitspraak: [dʒoˈvanni leˈoːne]; 3 November 1908 - 9 November 2001) was 'n Italiaanse politikus. Hy was die 37ste Eerste minister van Italië van 21 Junie 1963 tot 4 Desember 1963 en weer van 24 Junie 1968 tot 12 Desember 1968. Hy was ook die sesde president van Italië van 1971 tot 1978.

## Eksterne skakels
Manica-suikerbos

Die **Manica-suikerbos** (*Protea afra gazensis*) is 'n struik wat hoort tot die bekende Proteagenus. Die spesie kom voor aan die oostelike hooglande van Zimbabwe en Mosambiek. In Engels staan dit as die *Manica sugarbush* bekend. Dit word as 'n subspesie van die gewone protea *Protea afra* beskou.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Protea Atlas
* Zimbabwe Flora
* Plants of the World Online
Drakensbergsuikerbos

Die **Drakensbergsuikerbos** (*Protea dracomontana*) is 'n blomdraende struik wat aan die bekende Proteagenus behoort. Die spesie kom in die Oos-Kaap, Lesotho, KwaZulu-Natal en die eskarp van die Vrystaat asook Zimbabwe voor. Die struik word tot 1.5&nbsp;m hoog en blom hoofsaaklik van Januarie tot Maart.

Die plant spruit weer uit na 'n brand. Die saad word vrygelaat nege tot twaalf maande nadat die blomme gevorm is en word deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op alpynse grasvelde op hoogtes van 1 600&nbsp;m tot 2 600&nbsp;m.

In Engels staan dit as die *Drakensberg sugarbush* bekend.

## Galery 

Protea dracomontana 13144339.jpg
Protea dracomontana 30312614.jpg
Protea dracomontana 30807181.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Biodiversityexplorer
* Protea Atlas
* REDLIST Sanbi
* Plants of the World Online
Kaiingsuikerbos

Die **kaiingsuikerbos** (*Protea glabra*) is 'n blomdraende boom wat aan die bekende Proteagenus hoort en endemies aan Suid-Afrika is. Die spesie kom voor in die Wes-Kaap, die Bokkeveld-eskarp tot by die Olifantsrivier en Koue Bokkeveld en is deel van die fynbosbioom. Die plant word tot 5&nbsp;m hoog en het 'n koniese vorm. Dit blom van Julie tot November met die hoogtepunt in November.

Die plant spruit weer uit na dit gebrand het maar groei normaalweg in areas met 'n lae brandrisiko. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls en kewers. Die plant groei in vlak sandsteengrond of krake in rots op hoogtes van 500 - 1 500&nbsp;m.

Die boom se FSA-nommer is 89.1. In Engels staan dit as die *Clanwilliam sugarbush* bekend.

## Galery 

Protea glabra Flipphi 1.jpg
Protea glabra 1DS-II 2-2735.jpg
Protea glabra 1DS-II 2-2736.jpg
Protea glabra 1DS-II 2-2738.jpg
Protea glabra 5Dsr 0432.jpg
Protea glabra Gifberg 01.jpg
Protea glabra Gifberg 03.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Giulio Andreotti

duimnael
**Giulio Andreotti** OMI SMOM OCSG OESSH (US: /ˌɑːndreɪˈɒti/ *AHN-dray-OT-ee*, Italiaanse: [ˈdʒuːljo andreˈɔtti]; 14 Januarie 1919 - 6 Mei 2013) was 'n Italiaanse politikus en staatsman wat gedien het as die 41ste Eerste minister van Italië (1972–1973, 1976–1979 en 1989–92) en leier van die Christen-demokrasieparty; hy was die sesde langste dienende minister sedert die Italiaanse eenwording en die tweede langsdienende eerste minister ná Silvio Berlusconi. Andreotti word algemeen beskou as die magtigste en prominentste politikus van die sogenaamde Eerste Republiek.

Sedert 'n protokol van Alcide De Gasperi, het Andreotti op 'n jong ouderdom 'n kabinetsrang verwerf en in die loop van 'n veertig jaar lange politieke loopbaan al die belangrikste kantore van die staat beklee, wat gesien is as 'n gerusstellende figuur deur die staatsdiens, sakegemeenskap, en Vatikaan. In die buitelandse beleid het hy die integrasie van die Europese Unie in Italië gelei en nouer betrekkinge met die Arabiese wêreld gevestig. Bewonderaars van Andreotti het gesien dat hy politieke en sosiale teenstrydighede bemiddel het, wat die transformasie van 'n wesenlik landelike land in die vyfde grootste ekonomie ter wêreld moontlik gemaak het. Kritici het gesê dat hy niks gedoen het om 'n beskermingstelsel uit te daag wat tot deurdringende korrupsie gelei het nie. Andreotti het die Vatikaan en 'n kapitalistiese struktuur sterk ondersteun terwyl hy die Italiaanse Kommunistiese Party teengestaan ​​het. Na die gewilde Italiaanse sentiment van destyds, het Andreotti ook die ontwikkeling van 'n sterk Europese gemeenskap ondersteun wat neo-liberale ekonomie speel. Alhoewel Andreotti aan die regse behoort, was hy nie teëstand teen die implementering van die Europese Sosiale Fonds en die Streekfonds in die opbou van die Europese ekonomie nie.

Op die hoogtepunt van sy aansien as staatsman is Andreotti aan strafregtelike vervolging onderwerp. Aanklagte van samespanning met Sisiliaanse Mafia kon howe nie bewys dat hy ná 1980 sy bande met hulle gehandhaaf het nie en het die saak betyds beslis. Die opspraakwekkendste bewering kom van aanklaers in Perugia, wat hom aangekla het dat hy die moord op 'n joernalis beveel het. Hy is tydens 'n verhoor skuldig bevind, wat gelei het tot klagtes dat die regstelsel 'mal geword het'. Nadat hy vrygespreek is van alle aanklagte (eintlik, deels as gevolg van beperkings op wetgewing), het Andreotti opgemerk: "Afgesien van die Puniese oorloë, waarvoor ek te jonk was, word daar die skuld gegee vir alles wat in Italië gebeur het."

Andreotti het in talle ministeriële poste gedien, onder meer as Minister van Binnelandse Sake (1954 en 1978), Minister van Finansies (1955–58), Minister van Tesourie (1958–59), Minister van Verdediging (1959–66 en 1974), Minister van Planning and the Budget (1974–76) en Minister van Buitelandse Sake (1983–89) en was lewenslank 'n senator van 1991 tot sy dood in 2013. Hy was ook 'n joernalis en skrywer. Andreotti is soms Divo Giulio genoem (van die Latynse Divus Iulius, 'Goddelike Julius', 'n bynaam van Julius Caesar na sy postuum-verheerliking).

## Eksterne skakels
Slag van Berlyn

[duimnael|Die [Brandenburgse Poort te midde van die ruïnes van Berlyn, Junie 1945]]
Die **Slag van Berlyn**, aangewys as die **Berlynse Strategiese Aanstootlike Operasie** deur die Sowjetunie, en ook bekend as die **Val van Berlyn**, was een van die laaste groot offensiewe van die Europese teater van die Tweede Wêreldoorlog.

Na die Vistula-Oder-offensief van Januarie tot Februarie 1945 het die Rooi Leër tydelik gestaak op 'n lyn 60 km oos van Berlyn. Op 9 Maart het Duitsland sy verdedigingsplan vir die stad met Operasie Clausewitz opgestel. Die eerste verdedigingsvoorbereidings aan die buitewyke van Berlyn is op 20 Maart onder die pas aangestelde bevelvoerder van die Army Group Vistula, generaal Gotthard Heinrici, gedoen.

Toe die Sowjet-offensief op 16 April hervat is, het twee Sowjet-fronte (leërgroepe) Berlyn uit die ooste en suide aangeval, terwyl 'n derde Duitse magte noord van Berlyn geposisioneer het. Voordat die hoofgeveg in Berlyn begin het, het die Rooi Leër die stad omsingel ná suksesvolle gevegte van die Seelow Heights en Halbe. Op 20 April 1945, Hitler se verjaardag, het die 1ste Belo-Russiese Front onder leiding van Marshal Georgi Zjoekof, wat uit die ooste en noorde gevorder het, die Berlynse middestad begin beskiet, terwyl die 1ste Oekraïense front van Marshal Iwan Konef deur die Army Group Center gebreek en in die rigting van die suidelike voorstede van Berlyn. Op 23 April het generaal Helmuth Weidling die magte binne Berlyn oorgeneem. Die garnisoen het bestaan uit verskillende afgebakende en ongeorganiseerde Wehrmacht- en Waffen-SS-afdelings, tesame met swak opgeleide *Volkssturm*- en Hitler Jeug. In die loop van die volgende week het die Rooi Leër geleidelik die hele stad ingeneem.

Op 30 April het Hitler selfmoord gepleeg (met enkele van sy amptenare wat kort daarna ook selfmoord gepleeg het). Die stad se garnisoen het op 2 Mei oorgegee, maar die gevegte het voortgegaan in die noordweste, weste en suid-weste van die stad tot die einde van die oorlog in Europa op 8 Mei (9 Mei in die Sowjetunie), terwyl sommige Duitse eenhede weswaarts geveg het sodat hulle hulle aan die Westerse bondgenote kon oorgee eerder as aan die Sowjets.

## Eksterne skakels
J. Lawton Collins

duimnael|Collins (1948)
Generaal **Joseph Lawton Collins** (1 Mei 1896 - 12 September 1987) was 'n senior offisier van die Amerikaanse weermag. Gedurende die Tweede Wêreldoorlog het hy in sowel die Stille Oseaan as die Europese teaters van operasies gedien, een van 'n paar senior Amerikaanse bevelvoerders om dit te doen. Hy was tydens die Korea-oorlog stafhoof van die Amerikaanse leër.

Collins se ouer broer, majoor-generaal James Lawton Collins, was ook in die Amerikaanse weermag. Sy neef, brigadier-generaal James Lawton Collins Jr. het in die Tweede Wêreldoorlog, die Koreaanse oorlog en die Viëtnamoorlog gedien. 'n Ander neef, Michael Collins, was die vlieënier van die kommando-module op die Apollo 11-sending in 1969 wat die eerste twee mans op die maan geplaas het en as hoofgeneraal van die Amerikaanse lugmag sou uittree.

## Eksterne skakels
Carl Spaatz

duimnael
**Carl Andrew Spaatz** (gebore **Spatz**; 28 Junie 1891 - 14 Julie 1974), bynaam "**Tooey**", was 'n Amerikaanse generaal in die Tweede Wêreldoorlog. As bevelvoerder van Strategiese Lugmagte in Europa in 1944, het hy suksesvol aangedring op die bomaanval op die vyand se olieproduksiefasiliteite as 'n prioriteit bo ander teikens. Hy word in 1947 stafhoof van die nuutgestigte Amerikaanse Lugmag.

## Eksterne skakels
Artiwara Kongmalai

duimnael
**Artiwara Kongmalai** (Thai: อาทิวราห์ คงมาลัย), of bynaam **Toon** (gebore op 30 Mei 1979), is 'n bekende Thaise rockmusiek sanger en sanger van die Thai populêre musiekgroep Bodyslam.
## Eksterne skakels
Henry H. Arnold

**Henry Harley** "**Hap**" **Arnold** (25 Junie 1886 - 15 Januarie 1950) was 'n Amerikaanse generaal in beide die Amerikaanse Leër en Amerikaanse Lugmag. Arnold was 'n lugvaartpionier, hoof van die *United States Army Air Corps* (1938–1941), bevelvoerende generaal van die *United States Army Air Forces*, die enigste Amerikaanse lugmaggeneraal om 'n vyfsterrang te beklee, en die enigste offisier wat 'n vyfsterrang beklee het in twee verskillende Amerikaanse militêre dienste. Arnold was ook die stigter van Project RAND, wat ontwikkel het tot een van die grootste nie-winssoekende dinkskrums oor wêreldbeleid, die RAND Korporasie, en een van die stigterslede van Pan American World Airways.

Hy is in die vliegkuns opgelei deur die Wright-broers as een van die eerste militêre vlieëniers wêreldwyd en een van die eerste drie gesertifiseerde vlieëniers in die geskiedenis van die Amerikaanse Lugmag. Hy het sy vrees vir vlieg te bowe gekom met al sy wedervaringe in die vroeë dae van lugvaart, toesig gehou oor die uitbreiding van die lugmag gedurende die Eerste Wêreldoorlog en 'n protégé geword van generaal Billy Mitchell.

Arnold is net voor die Amerikaanse toetrede tot die Tweede Wêreldoorlog aangestel as bevelvoerder van die *United States Army Air Forces* en het die honderdvoudige uitbreiding van 'n organisasie van net meer as 20 000 man en 800 eerste-linie vegvliegtuie na die grootste en magtigste lugmag in die wêreld gelei. Hy was 'n voorstander van tegnologiese navorsing en ontwikkeling. Gedurende sy ampstermyn het hy die ontwikkeling van die interkontinentale bomwerper, die straalvliegtuig, die uitgebreide gebruik van radar, uitbreiding van wêreldwye lugvaart en atoomoorlogvoering as steunpilare van die moderne lugmag deurgevoer.

Arnold se mees gebruikte bynaam, *Hap*, kort vir *happy*, moontlik toegeken deur kollegas wat saam met hom in Oktober 1911 aan 'n stilfilm gewerk het, waar hy as waaghalsvlieënier verskyn het, of deur sy vrou, wat in 1931 die bynaam in haar korrespondensie begin gebruik het na die dood van Arnold se ma. Hy is in sy jeug deur sy familie Harley en deur beide sy moeder en vrou 'Sunny' genoem. Arnold was onder sy West Point-klasmaats bekend as 'Pewt' of 'Benny'. Sy onmiddellike ondergeskiktes en personeel van die hoofkantoor het na hom verwys as 'Die baas'.

## Eksterne skakels
Gebruikerservaringsontwerp

**Gebruikerservaringsontwerp** (**UXD**, **UED** of **XD**) is die proses om gebruikersgedrag te manipuleer deur bruikbaarheid, toeganklikheid en wenslikheid wat voorsien word in die interaksie met 'n produk. Gebruikerservaringsontwerp omvat tradisionele mens-rekenaar-interaksie-ontwerp (*human–computer interaction* - HCI) en brei dit uit deur alle aspekte van 'n produk of diens soos deur gebruikers beskou, aan te spreek. Gebruikerservaringontwerp is die praktyk van die ontwerp van produkte, prosesse, dienste, gebeure, meerkanaal-ondersoeke en omgewings, met die klem op die kwaliteit van die gebruikerservaring en kultuurrelevante oplossings.  Ervaringsontwerp word nie deur 'n enkele ontwerpdissipline gedryf nie. In plaas daarvan vereis dit 'n perspektief van 'n dissipline wat verskeie aspekte van die handelsmerk / besigheid / omgewing / ervaring van produkte, verpakkings en kleinhandelomgewing in ag neem tot die kleding en houding van werknemers. 

Ervaringsontwerp poog om die ervaring van 'n produk, diens of gebeurtenis volgens een of al die volgende dimensies te ontwikkel:

Duur (inisiasie, onderdompeling, gevolgtrekking en voortsetting)

Intensiteit (refleks, gewoonte, betrokkenheid)

Breedte (produkte, dienste, handelsmerke, benamings, kanale / omgewing / promosie, en prys)

Interaksie (passief ↔ aktief ↔ interaktief)

Snellers (alle menslike sintuie, konsepte en simbole)

Belangrikheid (betekenis, status, emosie, prys en funksie)

## Verwysings 
## Eksterne skakels
Rossotroednitsjestwo

220px
**RossotroednitsjestwoРоссотрудничество**

**Federale agentskap**  

----

**Ligging en hoofkantoor** 
220px

Wozdwizjenka-herehuis in Moskou

----

**Stigting**

6 September 2008

----

**Direkteur**

Eleonora Mitrofanowa

----

**Verteenwoordiger in Suid-Afrika**

Pawel Alexejewitsj Nowozjilof
Russiese Ambassade, Pretoria 

----

**Webtuiste**
rs.gov.ru

**Rossotroednitsjestwo** (Russies: Россотрудничество; in die agentskap se eie transkripsie: *Rossotrudnichestvo*) is 'n federale agentskap wat deur die Russiese Federasie se Departement van Buitelandse Sake bestuur word en omsien na aangeleenthede van die Gemenebes van Onafhanklike State (GOS) en GOS-burgers wat in die buiteland bly. Daarnaas bevorder die agentskap internasionale kulturele samewerking en verskaf omvattende inligting oor Rusland vir belangstellendes in die buiteland wat graag 'n objektiewe beeld van die land wil verkry. Met sy aktiwiteite fokus die agentskap op die sogenaamde «nabygeleë buiteland», dit wil sê voormalige Sowjetrepublieke wat intussen as onafhanklike state bestaan, en lande soos Duitsland met 'n lang geskiedenis van politieke, kulturele en ekonomiese betrekkinge met Rusland.

Volgens sy webtuiste word Rossotroednitsjestwo tans in 80 lande wêreldwyd deur altesaam 95 kantore verteenwoordig - waarvan 72 Russiese sentra vir wetenskap en kultuur in 62 lande en 23 verteenwoordigers van die agentskap wat in kantore in die Russiese ambassades in 21 lande (insluitende Suid-Afrika) werksaam is. In 2012 het die agentskap sowat 600 personeellede in diens gehad (van wie 415 plaaslik aangestel is) - aansienlik minder as soortgelyke instellings soos die Verenigde Koninkryk se *British Council* met 7&nbsp;000 medewerkers.

## Historiese voorlopers 
Openbare diplomasie van Russiese regeringskant is reeds voor die stigting van Rossotroednitsjestwo deur voorloperorganisasies soos die Al-Unie-Geselskap vir Kulturele Betrekkinge met die Buiteland, die Unie van Sowjetgeselskappe vir Vriendskap en Kulturele Betrekkinge met die Buiteland en die Russiese Sentrum vir Internasionale Wetenskaplike en Kulturele Samewerking by die Departement van Buitelandse Sake van die Russiese Federasie (Rossaroebesj-tsentr) behartig - met meer as tagtig jaar se ervaring.

## Akademiese opleiding in Rusland 
Die Russiese Federasie is een van min lande op aarde wat aan buitelandse studente die geleentheid bied om hul akademiese opleiding aan plaaslike universiteite te volg - met dieselfde regte soos Russiese studente, insluitende gratis toegang tot akademiese instellings. Die Russiese regering het 'n kwota van jaarliks 15&nbsp;000 buitelandse studente vasgestel. Die keurproses word deur Rossotroednitsjeststwo behartig.

## Verwysings 
## Sien ook 
* *Russisches Haus der Wissenschaft und Kultur*, Berlyn

## Eksterne skakels
Braamrivier

Die **Braamrivier** (ook Opkomsrivier) is 'n rivier wat in die Oos-Kaap van Suid-Afrika vloei.

## Eksterne skakel 
* Google-kaart van die Braamrivier se monding by Geonames.org (cc-by)
Abstraksie

**Abstraksie** is in sy belangrikste sin 'n konsepsuele proses waar algemeen reëls en konsepte afgelei word uit die gebruik en klassifikasie van spesifieke voorbeelde, letterlike ("werklike" of "konkrete") aanduiders, eerste beginsels, of ander metodes.

'n "Abstraksie" is die resultaat van hierdie proses - 'n konsep wat as 'n algemene selfstandige naamwoord vir alle ondergeskikte konsepte dien, en alle verwante begrippe as 'n groep, veld of kategorie verbind.

Konseptuele abstraksies kan gevorm word deur die inligtinginhoud van 'n konsep of 'n waarneembare verskynsel te filter, deur slegs die aspekte te kies wat relevant is vir 'n spesifieke subjektief gewaardeerde doel. Byvoorbeeld, die abstrahering van 'n leer-sokkerbal na die meer algemene idee van 'n bal, selekteer slegs die inligting oor algemene balkenmerke en -gedrag, met uitsondering van, maar nie die eliminasie van, die ander fenomenale en kognitiewe eienskappe van daardie spesifieke bal nie.

## Verwysings
## Eksterne skakels
Shunroku Hata

duimnael
**Shunroku Hata** (畑俊六, *Hata Shunroku*, 26 Julie 1879 - 10 Mei 1962) was 'n veldmaarskalk (*Gensui*) in die Keiserlike Japanse Leër tydens die Tweede Wêreldoorlog. Hy was die laaste oorlewende Japannese militêre offisier met die rang van 'n moerasse. Hata is skuldig bevind aan oorlogsmisdade en is na die oorlog tot lewenslange gevangenisstraf gevonnis.

## Eksterne skakels
Hajime Sugiyama

duimnael
**Hajime Sugiyama** (杉山 元, *Sugiyama Hajime / Sugiyama Gen*, 1 Januarie 1880 - 12 September 1945) was 'n Japannese veldmaarskalk wat onderbroke gedien het as hoof van die Imperiale Japanese Army General Staff, en minister van oorlog tussen 1937 en 1945. As oorlogsminister in 1937 was hy een van die belangrikste argitekte van die China Incident wat gelei het tot die Tweede Chinees-Japannese Oorlog. Later, as stafhoof van die weermag in 1940 en 1941, was hy 'n toonaangewende voorstander van uitbreiding na Suidoos-Asië en later voorkomende oorlog teen die Verenigde State. Na die uitbreek van vyandelikhede in die Stille Oseaan op 7 Desember 1941, het Sugiyama toesig gehou oor alle leërbedrywighede totdat hy in Februarie 1944 deur premier Hideki Tojo bedank is. Na Tojo se ousie beklee hy weer die pos van Minister van Oorlog in Kuniaki Koiso se kabinet tot sy ontbinding in April 1945.
## Eksterne skakels
Yasuji Okamura

duimnael|Genl. Yasuji Okamura
**Yasuji Okamura** (岡村 寧次, *Okamura Yasuji*, 15 Mei 1884 - 2 September 1966) was 'n generaal in die Japannese Keiserlike Leër, en hoofbevelvoerder van die China Expeditionary Army van November 1944 tot die einde van die Tweede Wêreldoorlog. 

Hy is ná die oorlog deur die Shanghai War Crimes Tribunal onskuldig bevind aan enige oorlogsmisdade. As een van die top-Chinese kenners van die Japannese weermag, het generaal Okamura sy hele militêre loopbaan op die Asiatiese vasteland deurgebring.

## Eksterne skakels
Hisaichi Terauchi

duimnael
Graaf **Hisaichi Terauchi** (寺内 寿一, *Terauchi Hisaichi*, 8 Augustus 1879 - 12 Junie 1946) was 'n Gensui (of Veldmaarskalk) in die Keiserlike Japanse Leër en bevelvoerder van die Suidelike Ekspedisie Leërgroep tydens die Tweede Wêreldoorlog. Hy was in bevel om die besetting van Suidoos-Asië (Singapoer en Indonesië) te lei.
## Eksterne skakels
Groottolsuikerbos

Die **groottolsuikerbos** (*Protea inopina*) is 'n blomdraende struik wat aan die bekende Proteagenus behoort. Die spesie is endemies aan die Wes-Kaap, skaars, uiters geïsoleerd en kom slegs in die Olifantsrivierberge naby Paleisheuwel voor waar dit deel van die fynbosbioom is. 

Die plant word 1&nbsp;m hoog en het baie stamme. Die plant spruit weer uit na dit gebrand het. Die saad word in 'n doppie geberg en deur die wind versprei. Die plant is eenslagtig en bestuiwing vind plaas deur die werking van voëls. Die plant groei in sandsteengrond op hoogtes van 600 - 650&nbsp;m en blom van September tot Desember.

In Engels staan dit as die *Large-nut sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* REDLIST Sanbi
* PlantZAfrica
* Protea Atlas
* https://biodiversityexplorer.info/plants/proteaceae/protea_inopina.htm 
* Plants of the World Online

## Eksterne skakels
Yoshijirō Umezu

duimnael
**Yoshijirō Umezu** (梅津 美治郎, *Umezu Yoshijirō*) (4 Januarie 1882 - 8 Januarie 1949) was 'n Japannese generaal in die Tweede Wêreldoorlog en hoof van die Generale Staf van die Leër gedurende die laaste jare van die konflik. Hy is aan oorlogsmisdade skuldig bevind en tot lewenslange gevangenisstraf gevonnis.

Hy is op 8 Januarie 1949 in die gevangenis aan dikdermkanker oorlede.

## Eksterne skakels
Iwane Matsui

duimnael
**Iwane Matsui** (松井 石根, *Matsui Iwane*, 27 Julie 1878 - 23 Desember 1948) was 'n generaal in die Japannese Keiserlike Leër en die bevelvoerder van die ekspedisie-mag wat in 1937 na China gestuur is. Hy is skuldig bevind aan oorlogsmisdade en is deur die Geallieerdes tereggestel vir sy betrokkenheid by die Nanjing-slagting.

Matsui, wat in Nagoja gebore is, het 'n militêre loopbaan gekies en in die Russies-Japannese Oorlog (1904–05) geveg gedien. Hy het hom vrywillig aangebied vir 'n oorsese opdrag daar kort nadat hy in 1906 aan die Army War College in 1906 gegradueer het. Toe Matsui deur die geledere opgestyg het, het hy 'n reputasie verwerf as die voorste kenner van die Japanse weermag oor China, en hy was 'n ywerige voorstander van pan-asiatisme. Hy het 'n sleutelrol gespeel in die stigting van die invloedryke Vereniging vir Groot-Asië.

Matsui het in 1935 uit die diens getree, maar is in Augustus 1937 aan die begin van die Tweede Chinees-Japannese Oorlog weer in gebruik geneem om die Japannese magte te lei wat betrokke was by die Slag van Sjanghai. Na die oorwinning van die geveg het Matsui daarin geslaag om Japan se hoë opdrag om na die Chinese hoofstad Nanjing te vorder, te oortuig. Die troepe onder sy bevel wat Nanjing op 13 Desember gevange geneem het, was verantwoordelik vir die berugte Nanjing-slagting.

Matsui het uiteindelik uit die leër in 1938 onttrek. Na die nederlaag van Japan in die Tweede Wêreldoorlog is hy skuldig bevind aan oorlogsmisdade by die Internasionale Militêre Tribunaal vir die Verre Ooste (IMTFE) en tereggestel. Hy en ander veroordeelde oorlogsmisdadigers is in 1978 by die Yasukuni-heiligdom vasgelê, 'n daad wat kontroversie ontlok het.

## Eksterne skakels
Nobutake Kondō

duimnael
**Nobutake Kondō** (近藤 信竹, *Kondō Nobutake*, 25 September 1886 - 19 Februarie 1953), was 'n admiraal in die Japannese Keiserlike Vloot tydens die Tweede Wêreldoorlog. As bevelvoerder van IJN 2de vloot, die belangrikste losstaande mag van die vloot vir onafhanklike operasies, is Kondō slegs as tweede belangrik vir Admiraal Isoroku Yamamoto beskou.
## Eksterne skakels
Jisaburō Ozawa

duimnael
**Vise-admiraal Jisaburō Ozawa** (小沢 治三郎, *Ozawa Jisaburō*, 2 Oktober 1886 - 9 November 1966) was 'n admiraal in die Japannese Keiserlike Vloot tydens die Tweede Wêreldoorlog. Hy was die laaste opperbevelvoerder van die Gekombineerde Vloot. Baie militêre historici beskou Ozawa as een van die bekwaamste Japanese vlagoffisiere.
## Eksterne skakels
Hitoshi Imamura

duimnael
**Hitoshi Imamura** (今村 均, *Imamura Hitoshi*, 28 Junie 1886 - 4 Oktober 1968) was 'n generaal wat tydens die Tweede Wêreldoorlog in die Japannese Keiserlike Leër diens gedoen het.

## Eksterne skakels
Masaharu Homma

duimnael
**Masaharu Homma** (本間 雅晴, *Honma Masaharu*, 27 November 1887 - 3 April 1946) was tydens die Tweede Wêreldoorlog 'n luitenant-generaal in die Japanse Keiserlike Leër. Homma was in bevel van die  Japanse 14de leër, wat die Filippyne binnegeval en ook in bevel van die Bataan-doodsmars. Na die oorlog is Homma skuldig bevind aan oorlogsmisdade wat verband hou met die optrede van troepe onder sy direkte bevel en op 3 April 1946 gefusilleer.

## Eksterne skakels
Santu Mofokeng

**Santu Mofokeng** (19 Oktober 1956, Soweto – 26 Januarie 2020) was 'n fotograaf wat dokumentêre swart-en-wit-fotografie tot kunsvorm omgeskep het. Sy werk het gefokus op aktiwiteite van mense in die townshipomgewing. Een van sy bekende werke is: *The Drumming, Johannesburg-Soweto Line, from Train Church*, 1986. Aanvanklik het hy nie sukses behaal in Suid-Afrika nie, maar nadat hy in Frankryk, Switserland, België en Amerika uitgestal het, het dit verbeter. Sy mentor was David Goldblatt. Mofokeng het aan die *International Centre of Photography* in New York gestudeer.

Sy hele lewe lank het hy teen depressie geveg; hy het aan bipolêre gemoedsteuring gely. Hy is op 26 Januarie aan progressiewe supranukleuêre gestremdheid in Johannesburg oorlede. Hy  word oorleef deur sy vrou, Boiumelo, en drie kinders, Thato, Reikanne en Ntshadi.

## Bron 
* ''Mofokeng se foto's het 'n wêreld opgemaak'' Rapport Weekliks, 2 Februarie 2020
Kleinsuikerbos

Die **kleinsuikerbos** (*Protea parvula*) is 'n blomdraende struik wat aan die bekende Proteagenus behoort. In Engels staan dit as die *Dainty sugarbush* bekend.

## Kenmerke 
'n Laaggroeiende, rankerige struik, hergroei na veldbrande vanuit 'n wortelstok, met baie min vertakte, rankende stamme, tot 1 m hoog. Die stammetjies is haarloos en 2–4 mm in deursnee. Die blare groei vertikaal uit die horisontale stamme. Die skutblare is haarloos.

## Verspreiding 
*Protea parvula* kom op die Drakensberg-eskarp vanaf Mariepskop deur Mpumalanga en Eswatini tot by Vryheid in KwaZulu-Natal voor, op hoogtes van 1300–2150 meter.

## Galery 

Protea parvula 102159656.jpg
Protea parvula 15885811.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* Protea Atlas
* REDLIST Sanbi
* Biodiversityexplorer
* Plants of the World Online

## Eksterne skakels
Kranssuikerbos

Die **kranssuikerbos** (*Protea rupicola*) is 'n blomdraende struik wat aan die bekende Proteagenus behoort. Dit het 'n vertakte stam en word tot 2 m hoog. In Engels staan dit as die *Krantz sugarbush* bekend. Die boom se FSA-nommer is 88.2.

## Habitat 
Die spesie is endemies aan die Wes-Kaap en Oos-Kaap, skaars en kom uiters gelokaliseerd naby bergtoppe voor. Dit verkies sandsteen, kruinriwwe en rotshange, op hoogtes van 1&nbsp;300 tot 2&nbsp;000 m bo seespieël.

## Verspreiding 
Die plant kom van die Groot-Winterhoekberge tot die Hottentots Hollandberge, Langeberg en Swartberg tot by die Groot-Winterhoekberge in die Oos-Kaap voor en is dus deel van die fynbosbioom.

## Galery 

Protea rupicola 12957055.jpg
Protea rupicola 67073984.jpg
Protea rupicola 67073991.jpg

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Géza Anda

duimnael|Géza Anda in 1966
**Géza Anda** (Hongaarse uitspraak: ɡeːzɒ ˈɒndɒ; 19 November 1921 - 14 Junie 1976; Oosterse naamorde: **Anda Géza**) was 'n Switsers-Hongaarse pianis. Hy was 'n gevierde interpreteerder van die klassieke en romantiese repertorium en was veral bekend om sy uitvoerings en opnames van die musiek van Mozart. Hy was ook 'n uitnemende interpreteerder van die musiek van Beethoven, Schumann, Brahms en Bartók.
Hy was op sy dag as 'n uitsonderlike kunstenaar beskou, wat oor 'n pragtige, natuurlike en foutlose tegniek beskik het wat aan sy konserte 'n unieke kwaliteit verleen het. Sedert sy afsterwe in 1976 op vier-en-vyftigjarige ouderdom het sy hoë reputasie egter ietwat vergete geraak. Die meeste van sy opnames was op die Deutsche Grammophon plate-etiket gemaak.

## Vroeë jare
Anda is in 1921 in Boedapest gebore. Hy het onder sommige van die mees luisterryke pedagoë van die 20ste eeu soos Imre Stefaniai en Imre Keéri-Szántó gestudeer, en 'n leerling van Ernst von Dohnányi en Zoltán Kodály aan die Franz Liszt Akademie in Boedapest geword.  In 1940 het hy die Liszt-prys verower, en in die daaropvolgende jaar internasionale bekendheid verwerf met sy uitvoering van Brahms se Klavierconcerto nr. 2. Hy is beskou as die belangrikste Bartók vertolker van sy generasie.  selfs al het ander pianiste sedert sy dood meer opwindende opnames van die komponis se concertos gemaak. Alhoewel hy in sy vroeë loopbaan baie min van die werke van Mozart gespeel het, het hy die eerste pianis geword wat die volledige siklus van die klavierconcertos van Mozart opgeneem het; hy het die concertos tussen 1961 en 1969 gespeel terwyl hy die orkes vanaf die klavier gedirigeer het. 

Sy uitvoering van die Andante uit Mozart se Klavierconcerto nr. 21 in C op die klankbaan van die 1967 rolprent *Elvira Madigan* het daartoe gelei dat die concerto die bynaam "Elvira Madigan" gekry het. 

'' "Vanaf die begin van sy loopbaan was hy wat mens 'n filosoof-virtuoos kon noem. In sy lewenslange soeke na die perfekte balans, .... tussen intellek en instink, het hy vele fasette van musiekmaak ondersoek." *

Hy is op 14 Junie 1976 in Zürich, Switserland oorlede. Die doodsoorsaak was kanker van die slukderm. 

## Verwysings 
## Eksterne skakels 
* Amptelike webtuiste van die *Concours Géza Anda'', Zürich
Slanksuikerbos

Die **slanksuikerbos** (*Protea simplex*) is 'n blomdraende struik wat aan die bekende Proteagenus behoort. Die spesie kom voor op die eskarp van die Drakensberg vanaf Mariepskop deur Mpumalanga en Eswatini tot by Vryheid in KwaZulu-Natal, asook Lesotho. Die plant is klein en platterig, word 16&nbsp;cm in deursnee en blom van Desember tot Maart.

Die plant spruit weer uit nadat dit gebrand het. Die saad word in 'n doppie geberg, na 9–12 maande losgelaat en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in rotsagtige, oop grasvelde in suurgrond op hoogtes van 1 300 – 2 150&nbsp;m.

In Engels staan dit as die *Dwarf grassveld sugarbush* bekend.

## Sien ook 
* Alfabetiese lys van Suid-Afrikaanse bome
* Lys van proteaspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Charles Neidich

**Charles Neidich** (gebore in 1953) is 'n Amerikaanse klassiek klarinettis, komponis en dirigent.

## Vroeë loopbaan
Charles Neidich is 'n boorling van New York en van Russiese en Griekse afkoms. Hy het op agtjarige ouderdom met klarinet-studies onder sy vader, Irving Neidich, begin, en sy studies voortgesit onder die bekende onderwyser Leon Russianoff en later in Moskou onder Boris Dikov. Sy reputasie het geleidelik gegroei sedert sy New Yorkse buiging in 1974 (terwyl hy steeds 'n student was aan die Yale-universiteit). 'n Reeks toekennings het daartoe bygedra om sy loopbaan 'n hupstoot te gee naamlik, 'n silwer medalje tydens die 1979 Genève Internasionale Musiekkompetisie, tweede prys tydens die Münchense Internasionale Kompetisie in 1982, en een van drie groot pryse tydens die Accanthes Internasionale Kompetisie van 1984 in Parys. In 1985 het hy die eerste groot klarinetkompetisie in die Verenigde State gewen (die Walter W. Naumburg-kompetisie) wat hom as solis bekendheid laat verwerf het.

## Prestasies
Neidich het 'n invloedryke rol in die herstel van oorspronklike weergawes van werke en die openbare uitvoering daarvan gespeel. 'n Lys van die klassieke klarinetstukke wat in hul oorspronklike vorm deur hom herstel is sluit werke so uiteenlopend soos die Klarinetconcerto van Mozart, die concertos van Weber en Copland, die *Soireestücke* van Schumann, en die *Andante en Allegro* van Ernest Chausson, in. Neidich is 'n ywerige ondersteuner van nuwe musiek en het die eerste uitvoerings van die werke van Milton Babbitt, Elliott Carter, Edison Denisov, Helmut Lachenmann, William Schuman, Ralph Shapey, Joan Tower, Katia Tchemberdji, Vasilii Lobanov en andere gespeel. Hy is 'n voorstander  van John Corigliano se Concerto en het die werk oral in die Verenigde State opgevoer, vernaam saam met die Syracuse Simfonieorkes en Jacksonville Simfonieorkes. Neidich het talle opnames op sowel moderne as historiese instrumente gemaak; beide as solis, en saam met sy blaasensemble *Mozzafiato* op historiese (periode) instrumente.

Neidich het sy aandag hierna op dirigeer gevestig en saam met die Avanti-kamerorkes, Tapiola Sinfonietta (Helsinki) en die San Diego Simfonieorkes (in 'n drieledige rol as dirigent, solis en komponis) verskyn. Hy het ook verskyn tydens die Kirishima-fees in Japan en in Bulgarye saam met die Plovdiv Staat-filharmoniese orkes.

Hy was vanaf 1985 tot 1989 professor in klarinet aan die Eastman Musiekskool, en is tans verbonde aan die fakulteite van die Juilliard-skool, Manhattan Musiekskool, Mannes-kollege en die *City University of New York, Queens College*.

## Verwysings 
* Charles Neidich, Performing Artist in Residence SUNY Stony Brook Opgespoor op 30 Desember 2007
* Faculty Bio - Mr. Charles Neidich Manhattan School of Music, Opgespoor op 1 Januarie 2008

## Eksterne skakels 
* Charles Neidich webtuiste
* Mannes College The New School for Music
* Charles Neidich webtuiste